Dragi moji trećaši,

ipak se nećemo vidjeti ubrzo.☹ Ako nastava i počne sljedeći tjedan, ona ne obuhvaća Vjeronauk i Engleski jezik. To znači da se nastavljamo družiti ovako…

Navikli smo već. Možemo mi to!

**Premetanjem slova pokušajte složiti jednu poznatu riječ! S T A R I C A**

Riječ koju tražimo je…

**CARITAS**

**Sigurno ste već čuli za Caritas. U svoje bilježnice napišite naslov i navedite barem tri stvari koje znate o Caritasu (što je Caritas, čime se bavi, tko tamo radi i sl.)!**

* 1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Sada pažljivo pročitajte tekst dva puta!**

|  |
| --- |
| *Riječ Caritas u prijevodu znači djelatna ljubav, ljubav prema bližnjemu. To je međunarodna dobrotvorna organizacija koju je osnovala Katolička Crkva. Svaki narod ima u svojoj državi Caritas kojim upravljaju biskupi sa svojim svećenicima. Da bi se lakše došlo do ljudi koji su u potrebi, onda i svaka župa može osnovati svoj župni Caritas, jer župnik poznaje svoje župljane bolje od biskupa.*  *Ipak, vrhovno sjedište Caritasa je u Rimu.*  *Caritas želi pomoći svakom čovjeku koji je u potrebi. Sakuplja od onih koji imaju i dijeli onima koji nemaju. Mnogi ljudi uplaćuju novce na račun Caritasa, donose hranu i odjeću, pozivaju donacijske telefone, organiziraju humanitarne akcije posebno za Božić i Uskrs ili u slučaju neke teške katastrofe.*  ***Još više od toga, postoje ljudi koji besplatno rade bilo u svojoj zemlji, bilo u nekoj dalekoj, samo kako bi drugima olakšali život. Zovemo ih volonteri (što u prijevodu znači: ljudi dobre volje).***  *Caritas pruža ljudima mogućnost da se sastaju, organizira im kulturni program, pruža medicinsku pomoć, obavljaju im se kućanski poslovi i sve što im zatreba ili se netko dosjeti.* |

**Sada izdvojite tri važne informacije koje ste iz ovoga teksta naučili o Caritasu i napišite ih u svoje bilježnice, ispod rečenica koje ste već napisali!**

* 1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_



**Razmislite (nemojte pisati) što znači logo (znak) Caritasa. Što bi mogao označavati crveni križ u sredini, a što crvene zrake oko križa?**

**Bi li ti mogao / mogla biti volonter? Zašto? Ako bi, kako bi najviše volio / voljela pomagati ljudima i gdje?**